ai4bharat/Pralekha huggingface dataset:
কেন্দ্রীয়মন্ত্রিসভা
দ্বিতীয় পর্যায়ের স্বচ্ছ ভারত মিশন -এ কেন্দ্রীয় মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ২০২৪-২৫ অর্থবর্ষ পর্যন্ত দ্বিতীয় পর্যায়ের স্বচ্ছ ভারত মিশন  -এর প্রস্তাবটি অনুমোদিত হয়। খোলা স্থানে শৌচকর্মমুক্ত পরিবেশ গড়ে তোলা ছাড়াও কঠিন এবং তরল বর্জ্য ব্যবস্থাপনা এই মিশনের অন্যতম লক্ষ্য।
এসবিএমজি-এর দ্বিতীয় পর্যায়ের উদ্দেশ্য হল, কেউ যেন এই প্রকল্পের বাইরে না থাকেন এবং প্রত্যেকে যেন শৌচাগার ব্যবহার করেন। এই লক্ষ্যে ২০২০-২১ থেকে ২০২৪-২৫ পর্যন্ত ৫২,৪৯৭ কোটি টাকার বাজেট বরাদ্দ করা হয়েছে। কেন্দ্র এবং রাজ্য উভয়েই টাকা যোগাবে। এছাড়া, পঞ্চদশ অর্থ কমিশন গ্রামাঞ্চলে জল সরবরাহের লক্ষ্যে এবং সেখানে পয়ঃপ্রণালী ব্যবস্থা গড়ে তোলার উদ্দেশ্যে ৩০,৩৭৫ কোটি টাকার প্রস্তাব দিয়েছে। এই প্রকল্প আগামী অর্থ বছরে গ্রামের স্থানীয় প্রশাসনের মাধ্যমে রূপায়িত হবে।
এই প্রকল্পের আওতায় যে সমস্ত পরিবার শৌচালয় তৈরি করার জন্য আর্থিক অনুদানের সুযোগ পাবে, তারা ১২ হাজার টাকার উৎসাহ ভাতা পাবে। কঠিন এবং তরল বর্জ্য ব্যবস্থাপনার লক্ষ্যে আর্থিক সাহায্যের সংস্থান থাকবে। গ্রাম পঞ্চায়েতগুলি গ্রামস্তরে যে সমাজ পরিচালিত শৌচালয়ের ব্যবস্থা গড়ে তোলে সেক্ষেত্রে আর্থিক অনুদানের পরিমাণ ২ লক্ষ টাকা থেকে বাড়িয়ে ৩ লক্ষ টাকা করা হয়েছে।
এই প্রকল্পগুলিতে উত্তর-পূর্বাঞ্চলের এবং হিমালয় সংলগ্ন রাজ্যগুলি ও কেন্দ্রশাসিত জম্মু-কাশ্মীরে কেন্দ্র ৯০ শতাংশ অর্থের যোগান দেবে। অন্য রাজ্যগুলির ক্ষেত্রে রাজ্যগুলিকে ৪০ শতাংশ ব্যয়ভার বহন করতে হবে। বাকি কেন্দ্রশাসিত অঞ্চলগুলিতে পুরো টাকাটাই কেন্দ্র যোগাবে।
কঠিন ও তরল বর্জ্য ব্যবস্থাপনার আওতায় প্লাস্টিক বর্জ্য ব্যবস্থাপনা, জৈব প্রক্রিয়ায় কঠিন বর্জ্য ব্যবস্থাপনা, নোংরা জল এবং পাঁক নিঃসরণকে অন্তর্ভুক্ত করা হয়েছে। দ্বিতীয় পর্যায়ে এসবিএমজি-তে গ্রামস্তরে বাড়ি বাড়ি এবং সমাজ পরিচালিত শৌচালয়, কম্পোস্ট পিট্স, সোক পিট্স, বর্জ্য জমার পুকুর তৈরি করার সংস্থান থাকছে। এর ফলে, গ্রামীণ অর্থনীতি আরও চাঙ্গা হবে এবং কর্মসংস্থান বাড়বে। ২০১৪-র ২ অক্টোবর প্রথম পর্যায়ে এসবিএমজি চালুর সময় গ্রামীণ এলাকায় পয়ঃপ্রণালী ব্যবস্থা ছিল মাত্র ৩৮.৭ শতাংশ। এই প্রকল্প চালু হওয়ার পর ১০ কোটির বেশি শৌচাগার তৈরি হয়েছে যার ফলে, ২০২৯-এর ২ অক্টোবর প্রতিটি রাজ্য নিজেদের খোলা স্থানে শৌচকর্ম মুক্ত অঞ্চল হিসেবে ঘোষণা করেছে। পানীয় জল ও পয়ঃনিষ্কাশন দপ্তর সমস্ত রাজ্যগুলিকে পরামর্শ দিয়েছে এই তথ্য সঠিক কিনা তা পুনরায় একবার যাচাই করার জন্য।
CG/CB/DM
(Visitor Counter : 154
প্রধানমন্ত্রীরদপ্তর
গোয়া রোজগার মেলায় প্রধানমন্ত্রীর ভাষণ
“ ‘স্বয়ংসম্পূর্ণ গোয়া’ তৈরির লক্ষ্য এই রাজ্যের মূল পরিকাঠামো ও চাহিদার উন্নতি ঘটিয়েছে”
“গোয়া সরকার রাজ্যের উন্নয়নের নতুন নীল নকশা নিয়ে এসেছে”
“আপনার জীবনের সবচেয়ে গুরুত্বপূর্ণ ২৫ বছর শুরু হচ্ছে এখন থেকে, আপনাকে ২০৪৭ সালের মধ্যে উন্নত গোয়ার পাশাপাশি নতুন ভারত গঠনের লক্ষ্য নিতে হবে”
নয়াদিল্লি, ২৪ নভেম্বর ২০২২
প্রধানমন্ত্রী শ্রী নরেন্দ্র মোদী ভিডিও বার্তার মাধ্যমে গোয়া সরকার আয়োজিত রোজগার মেলায় ভাষণ দেন।
ধনতেরাসের দিন প্রধানমন্ত্রী কেন্দ্রীয় স্তরে এই রোজগার মেলার সূচনা করেন। কেন্দ্রীয় সরকারের তরফে ১০ লক্ষ চাকরি দেওয়ার জন্য এই প্রচারাভিযান শুরু হয়েছে। সেদিনের পর থেকে প্রধানমন্ত্রী এখনও পর্যন্ত গুজরাট, জম্মু ও কাশ্মীর ও মহারাষ্ট্র সরকারের রোজগার মেলায় ভাষণ দিয়েছেন এবং বিভিন্ন সরকার দপ্তরে নতুন নিয়োগের জন্য অনলাইন ব্যবস্থাপনা পাঠক্রম ‘কর্মযোগী প্রারম্ভ’ মডিউলের সূচনা করেছেন। তিনি ইতিমধ্যেই বিভিন্ন সরকারি দপ্তরে ৭১ হাজারেরও বেশি নিয়োগপত্র প্রদান করেছেন।
গোয়া রোজগার মেলায় ভাষণে প্রধানমন্ত্রী যাঁরা নিয়োগপত্র পেয়েছেন তাঁদের ধন্যবাদ জানান। তিনি বলেন, তরুণ প্রজন্মকে কর্মসংস্থানের সুযোগ করে দিতে গোয়া সরকারের এক গুরুত্বপূর্ণ পদক্ষেপ এটি। প্রধানমন্ত্রী বলেন, গোয়া পুলিশ সহ অন্যান্য বিভাগে আগামী কয়েক মাসে আরও নিয়োগ হবে। “এর ফলে গোয়া পুলিশবাহিনীর সশক্তিকরণ হবে, লাভবান হবেন এখানকার পর্যটক ও বাসিন্দারা, মজবুত হবে নিরাপত্তা ব্যবস্থা” – বলে উল্লেখ করেন শ্রী মোদী।
প্রধানমন্ত্রী বলেন, “দেশের বিভিন্ন রাজ্যে গত কয়েক সপ্তাহ ধরে অবিরাম রোজগার মেলার আয়োজন হচ্ছে। কেন্দ্রীয় সরকার হাজার হাজার যুবক-যুবতীকে চাকরি দিচ্ছে।” তিনি ডবল ইঞ্জিন সরকার পরিচালিত রাজ্যগুলির কাজের প্রশংসা করে বলেন, নিজেদের স্তরে এই রাজ্যগুলি তরুণ প্রজন্মের কর্মসংস্থানের জন্য রোজগার মেলার আয়োজন করছে।
শ্রী মোদী জোর দিয়ে বলেন, বিগত আট বছরে কেন্দ্রীয় সরকার গোয়ার উন্নয়নে হাজার হাজার কোটি টাকা ব্যয় করেছে। মোপা-তে বিমানবন্দরে শীঘ্রই আলোর বিশেষ ব্যবস্থা চালু করা হবে। ৩ হাজার কোটি টাকা ব্যয়ে এটি তৈরি করা হয়েছে। গোয়াবাসীর জন্য কর্মসংস্থানের অন্যতম প্রধান দিক এই বিমানবন্দর। পাশাপাশি, রাজ্যের যোগাযোগ ও পরিকাঠামো প্রকল্পেরও উন্নয়ন হচ্ছে। “ ‘সম্পূর্ণ গোয়া’ তৈরির লক্ষ্য এই রাজ্যের মূল চাহিদা ও পরিকাঠামো ক্ষেত্রের উন্নয়ন ঘটিয়েছে” – বলে মন্তব্য করেন প্রধানমন্ত্রী। তিনি বলেন, গোয়া পর্যটন মাস্টার প্রকল্প ও নীতি রাজ্য সরকারের এক নতুন নীল নকশা। গোয়ার উন্নয়নের জন্য ও এখানকার পর্যটন ক্ষেত্রের উন্নতি ও বিনিয়োগ বৃদ্ধিতে বর্তমানে রাজ্য সরকার বিভিন্ন পদক্ষেপ গ্রহণ করছে যার ফলে বৃহৎ সংখ্যায় কর্মসংস্থানের সুযোগ বাড়ছে। গোয়ার গ্রামীণ এলাকায় অর্থনীতিকে মজবুত করার জন্য যে পদক্ষেপগুলি নেওয়া হয়েছে তার উল্লেখ করে প্রধানমন্ত্রী বলেন, চিরাচরিত কৃষিক্ষেত্রে গোয়া দ্রুত উন্নতি করছে। খাদ্য প্রক্রিয়াকরণ, নারকেল, পাট, মশলা – এই শিল্পগুলির মাধ্যমে স্বনির্ভর গোষ্ঠীগুলি ক্রমশ স্বয়ংসম্পূর্ণ হয়ে উঠছে। গোয়ায় এই প্রকল্পগুলির ফলে কাজের নতুন সুযোগ সৃষ্টির পাশাপাশি স্বরোজগারের সম্ভাবনাও বাড়ছে।
গোয়ার উন্নয়নের জন্য যাঁরা নিযুক্ত হচ্ছেন তাঁদের এগিয়ে আসার আহ্বান জানান শ্রী মোদী। পাশাপাশি, তিনি দেশ গঠনেও এই প্রজন্মের যুবক-যুবতীদের অগ্রণী ভূমিকা পালন করতে বলেন। “জীবনের সবচেয়ে গুরুত্বপূর্ণ ২৫ বছর শুরু হচ্ছে এখন থেকে” – একথা উল্লেখ করে প্রধানমন্ত্রী তাঁর বক্তব্যের শেষে বলেন, “২০৪৭ সালের মধ্যে উন্নত ভারত গঠনের লক্ষ্য নেওয়ার পাশাপাশি গোয়ার উন্নয়নের জন্যও কাজ করতে হবে। আমি নিশ্চিত, আপনারা সকলে নিষ্ঠা ও সততার সঙ্গে আপনাদের দায়িত্ব পালন করবেন।”
(PG/PM/DM
প্রধানমন্ত্রীরদপ্তর
গঙ্গা বিলাস প্রমোদ তরী ডিব্রুগড়ে তার প্রথম যাত্রা সম্পূর্ণ করার সন্তোষপ্রকাশ প্রধানমন্ত্রীর
নয়াদিল্লি, ০১ মার্চ, ২০২৩
প্রধানমন্ত্রী শ্রী নরেন্দ্র মোদী গঙ্গা বিলাস প্রমোদ তরী ডিব্রুগড়ে তার প্রথম যাত্রা সম্পূর্ণ করায় সন্তোষ প্রকাশ করেছেন।
বন্দর, জাহাজ চলাচল ও জল পরিবহণ মন্ত্রীর এক ট্যুইটের জবাবে প্রধানমন্ত্রী বলেন, "এক বিশেষ যাত্রা সম্পূর্ণ! আমি আশা করি, ভারত ও বিদেশের আরও অনেক পর্যটক এই প্রমোদতরীর পরবর্তী যাত্রায় সওয়ার হবেন।"
PG/PM
(
প্রধানমন্ত্রীরদপ্তর
শিক্ষক দিবসে শিক্ষক সমাজকে শুভেচ্ছা জানালেন প্রধানমন্ত্রী
নয়াদিল্লি, ০৫ সেপ্টেম্বর, ২০১৮
শিক্ষক দিবস উপলক্ষে শিক্ষক সমাজকে শুভেচ্ছা জানালেন প্রধানমন্ত্রী শ্রী নরেন্দ্র মোদী। একই সঙ্গে প্রাক্তন রাষ্ট্রপতি ডঃ রাধাকৃষ্ণণের জন্মজয়ন্তীতে তাঁকে শ্রদ্ধা জানালেন প্রধানমন্ত্রী।
এক বার্তায় প্রধানমন্ত্রী বলেছেন : “যুব মানস গড়ে তুলতে এবং একই সঙ্গে রাষ্ট্র গঠনেও শিক্ষকরা গুরুত্বপূর্ণ ভূমিকা নিয়ে থাকেন। তিনি প্রাক্তন রাষ্ট্রপতি এবং যশস্বী শিক্ষক ডঃ সর্বপল্লী রাধাকৃষ্ণণ’কে শ্রদ্ধা জানিয়ে বলেন, সমগ্র শিক্ষক সমাজকে শুভেচ্ছা এবং প্রণাম”।
CG/BD/SB…
(Visitor Counter : 86
রাষ্ট্রপতিরসচিবালয়
ডঃ রাজেন্দ্র প্রসাদের জন্মবার্ষিকীতে রাষ্ট্রপতির শ্রদ্ধার্ঘ্য
নয়াদিল্লি, ০৩ ডিসেম্বর, ২০২১
রাষ্ট্রপতি শ্রী রাম নাথ কোবিন্দ আজ দেশের প্রথম রাষ্ট্রপতি ডঃ রাজেন্দ্র প্রসাদের জন্মবার্ষিকীতে শ্রদ্ধা জ্ঞাপন করেছেন। রাষ্ট্রপতি ভবনে তাঁর প্রতিকৃতিতে পুষ্পার্ঘ্য অর্পণ করে শ্রদ্ধা জানান তিনি। একই সঙ্গে, রাষ্ট্রপতি ভবনের আধিকারিকরাও ডঃ রাজেন্দ্র প্রসারের প্রতিকৃতিতে মালা দিয়ে শ্রদ্ধা জানান।
CG/SS/SB
(Visitor Counter : 120
প্রধানমন্ত্রীরদপ্তর
কোরাপুটে সড়ক দুর্ঘটনায় ক্ষতিগ্রস্তদের জন্য এককালীন সহায়তার অনুমোদন প্রধানমন্ত্রীর
নয়াদিল্লি, ০১ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ওডিশার কোরাপুটে সড়ক দুর্ঘটনায় যাঁরা প্রাণ হারিয়েছেন, তাঁদের নিকটাত্মীয়কে এককালীন ২ লক্ষ টাকা আর্থিক সাহায্য দেওয়ার কথা ঘোষণা করেছেন। এই অর্থ প্রধানমন্ত্রীর জাতীয় ত্রাণ তহবিল থেকে দেওয়া হবে।
এই দুর্ঘটনায় যাঁরা গুরুতর আহত হয়েছেন, তাঁদের ৫০ হাজার টাকা ক্ষতি পূরণ দেওয়া হবে।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “ওডিশার কোরাপুটে সড়ক দুর্ঘটনায় যাঁরা প্রাণ হারিয়েছেন, তাঁদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা আর্থিক সাহায্য দেওয়া হবে। যাঁরা গুরুতর আহত হয়েছেন, তাঁদের ৫০ হাজার টাকা দেওয়া হবে”।
প্রধানমন্ত্রীরদপ্তর
‘মন কি বাত’-এর ৯৯তম পর্বে প্রধানমন্ত্রী জনসাধারণকে তাঁদের অনুপ্রেরণাদায়ক প্রচেষ্টা এবং পরামর্শ ভাগ করে নিতে উৎসাহ দিয়েছেন
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী ‘মন কি বাত’-এর ৯৯তম পর্বের জন্য জনসাধারণকে তাঁদের কোনও কাজ, যা সামাজিক পরিবর্তন ঘটিয়েছে, সেগুলি এবং তাঁদের পরামর্শ MyGov ও NaMo App-এ ভাগ করে নেওয়ার আমন্ত্রণ জানিয়েছেন। এছাড়াও প্রয়োজনে তাঁরা 1800-11-7800-তে ফোন করে বা মেসেজের মাধ্যমে তা রেকর্ড করাতে পারেন। আগামী ২৬ মার্চ ‘মন কি বাত’-এর এই পর্ব সম্প্রচার করা হবে।
প্রধানমন্ত্রী ট্যুইট করে বলেছেন :
“#MannKiBaat-এর ৯৯তম পর্ব আগামী ২৬ মার্চ অনুষ্ঠিত হতে চলেছে। অনেক মানুষই সামাজিক পরিবর্তনসাধক প্রয়াস এবং তাঁদের পরামর্শ ভাগ করে নিচ্ছেন। আপনাদের মতামত MyGov অথবা NaMo App বা 1800-11-7800-তে ফোন করে রেকর্ড করাতে পারেন।”
PG/AB/DM
(
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী নীতিন গড়করি কৃষি, মৎস্য চাষ এবং বনজসামগ্রী সংক্রান্ত ক্ষুদ্র ও মাঝারি শিল্পগুলির উৎপাদন প্রক্রিয়ায় স্থানীয় কাঁচামাল ব্যবহারে জোর দিয়েছেন
নতুন দিল্লি, ১২ মে, ২০২০
কেন্দ্রীয় অতিক্ষুদ্র, ছোট ও মাঝারি শিল্প উদ্যোগ মন্ত্রী শ্রী নীতিন গড়করি কৃষি, মৎস্য চাষ ও বনজসামগ্রী সংক্রান্ত ক্ষুদ্র ও মাঝারি শিল্পগুলির উৎপাদনে স্থানীয় কাঁচামালের ব্যবহার বাড়ানোর ওপর জোর দিয়েছেন। শ্রী গড়করি আজ ভিডিও কনফারেন্সের মাধ্যমে ভারতীয় ক্ষুদ্র ও মাঝারি শিল্প সংস্থাগুলি সহ ভারতীয় ব্যয় নিরীক্ষণ প্রতিষ্ঠানের প্রতিনিধিদের সঙ্গে কোভিড-১৯ পরিস্থিতির প্রভাব নিয়ে আলোচনার সময় একথা বলেন।
তিনি আরও বলেন, নতুন গ্রীণ এক্সপ্রেস হাইওয়েগুলি শিল্প সংস্থা, লজিস্টিক পার্ক ও ক্লাস্টারগুলিতে ভবিষ্যতে বিনিযোগের ক্ষেত্রে বিশেষ সহায়ক হবে। তিনি বলেন, রপ্তানি বৃদ্ধিতে বিশেষ নজর দেওয়ার পাশাপাশি, উৎপান প্রক্রিয়ায় বিদ্যুৎ সাশ্রয়, উৎপাদন খরচ কমানো প্রয়োজন। এই উদ্যোগগুলি কার্যকর করা গেলে বিশ্ব বাজার ব্যবস্থায় ভারতীয় ক্ষুদ্র ও মাঝারি শিল্প সংস্থাগুলি আরও প্রতিযোগিতামুখী হয়ে উঠবে।
শ্রী গড়করি আরও বলেন, দেশীয় উৎপাদন বাড়িয়ে আমদানি কমানোর ওপর গুরুত্ব দিতে হবে। এজন্য শিল্প সংস্থাগুলিকে উদ্ভাবন, বিজ্ঞান ও প্রযুক্তি, গবেষণা মূলক দক্ষতা বৃদ্ধি এবং জ্ঞানকে সম্পদে পরিণত করার প্রয়োজনীয়তা রয়েছে।
ক্ষুদ্র ও মাঝারি শিল্প সংস্থার সঙ্গে যুক্ত সংশ্লিষ্ট সকলকে সুসংবদ্ধ প্রয়াস গ্রহণের ওপর জোর দিয়ে বর্তমান সঙ্কট মোকাবিলায় একযোগে এগিয়ে আসতে হবে, যাতে সাধারণ মানুষের জীবন-জীবিকার মান বাড়ানো যায়। কোভিড-১৯-এর প্রেক্ষিতে উদ্ভূত পরিস্থিতি থেকে শিক্ষা নিয়ে জীবন-যাপনের নতুন পন্থা খুঁজে বের করাও অত্যন্ত জরুরী হয়ে উঠেছে।
মন্ত্রী আরও বলেন, জাপান সরকার সেদেশের শিল্প সংস্থাগুলির জন্য বিশেষ প্যাকেজের কথা ঘোষণা করেছে। উদ্দেশ্য, চীন থেকে জাপানের বিনিযোগ ফিরিয়ে আনা। ভারতীয় শিল্প সংস্থাগুলিকে এই সুযোগ কাজে লাগাতে হবে বলে তিনি অভিমত প্রকাশ করেন।
প্রতিনিধিদের একগুচ্ছ প্রশ্নের জবাবে শ্রী গড়করি তাদেরকে সরকারের পক্ষ থেকে সম্ভাব্য সবরকম সহায়তা দেওয়ার আশ্বাস দিয়ে বলেন, বৈঠকে যে সমস্ত বিষয়ে উদ্বেগ প্রকাশ করা হয়েছে সেগুলি নিয়ে তাঁর মন্ত্রক সংশ্লিষ্ট দপ্তরগুলির সঙ্গে আলোচনা করবে। শ্রী গড়করি শিল্প সংস্থাগুলির প্রতি আহ্বান জানিয়ে বলেন, কোভিড-১৯ সঙ্কট মিটে যাওয়ার পর যে সুযোগ আসবে তাকে কাজে লাগানোর জন্য আরও সক্রিয় পদক্ষেপ নিতে হবে।
(CG/BD/AS
বিদেশমন্ত্রক
ডাকঘর পাসপোর্ট সেবাকেন্দ্র শ্রীরামপুরে শীঘ্রই চালু হচ্ছে
কলকাতা, ১৫ জানুয়ারী, ২০১৯
হুগলির শ্রীরামপুর প্রধান ডাকঘরে আগামী ২১ জানুয়ারি ডাকঘর পাসপোর্ট সেবাকেন্দ্র চালু হচ্ছে।
পাসপোর্টের জন্য অনলাইনে আবেদনকারীদের আবেদন সংক্রান্ত রেফান্স নম্বর-সহ প্রয়োজনীয় বিভিন্ন নথিপত্রের  প্রকৃত ও প্রত্যয়িত নকল কপি নিয়ে আসার অনুরোধ জানানো হচ্ছে।
আঞ্চলিক পার্সপোর্ট কার্যালয়ের ওয়েবসাইট  থেকে নথিপত্র সংক্রান্ত বিশদ বিবরণ পাওয়া যাবে।
আগামী ১৮ তারিখ বেলা ১০টা থেকে পাঁচজন আবেদনকারীর সঙ্গে পাসপোর্ট সংক্রান্ত বিষয়ে সাক্ষাৎ করা হবে। পরবর্তী কাজের দিন অর্থাৎ ২১ তারিখ থেকে রোজ ৪০ জন আবেদনকারীর সঙ্গে সাক্ষাৎ করা হবে। আগামী ১৭ তারিখ পাসপোর্ট কার্যালয়ের ওয়েবসাইটে বেলা ৩.৩০ মিনিট থেকে সাক্ষাৎকারীদের নাম প্রকাশ করা হবে। আবেদনকারীরা পাসপোর্ট মাশুল অনলাইনে জমা করবেন। অনলাইনে আবেদনের ভিত্তিতে যারা সাক্ষাতের সময় পেয়েছেন, কেবল তাঁদের সঙ্গেই দেখা করা হবে। অন্য কোনভাবে সাক্ষাতের জন্য সুযোগ দেওয়া হবে না।
SSS/BD/NS
(Visitor Counter : 79
স্বাস্থ্যওপরিবারকল্যাণমন্ত্রক
দেশে ৯.৮০ কোটির বেশি টিকা দেওয়া হয়েছে, গত ২৪ ঘন্টায় দেওয়া হয়েছে ৩৪ লক্ষ ডোজ দৈনিক টিকাকরণের নিরিখে ভারত, সবথেকে এগিয়ে ১০টি রাজ্যে সংক্রমণের হার উর্ধমুখী দেশে মোট সংক্রমণের ৪৫.৬৫ শতাংশ ঘটেছে ১০টি জেলায়
নতুন দিল্লি, ১০ই এপ্রিল, ২০২১
দেশে কোভিড – ১৯ প্রতিরোধে মোট ৯,৮০,৭৫,১৬০টি টিকার ডোজ দেওয়া হয়েছে। এদের মধ্যে ৮৯,৮৮,৩৭৩ জন স্বাস্থ্যকর্মী টিকার প্রথম ডোজ নিয়েছেন। দ্বিতীয় ডোজটি নিয়েছেন ৫৪,৭৯,৮২১ জন। সামনের সারির করোনা যোদ্ধাদের মধ্যে ৯৮,৬৭,৩৩০ জনকে প্রথম ডোজ এবং ৪৬,৫৯,০৩৫ জনকে দ্বিতীয় ডোজ দেওয়া হয়েছে। ষাটোর্ধ নাগরিকদের মধ্যে ৩,৮৬,৫৩,১০৫ জনকে প্রথম ডোজ এবং ১৫,৯০,৩৮৮ জনকে দ্বিতীয় ডোজ দেওয়া হয়েছে। ৪৫ – ৬০ বছর বয়সী নাগরিকদের মধ্যে ২,৮২,৫৫,০৪৪ জনকে প্রথম ডোজ এবং ৫,৮২,০৬৪ জনকে দ্বিতীয় ডোজ দেওয়া হয়েছে। দেশে যত জন কোভিড টিকা পেয়েছেন, তার মধ্যে ৬০.৬২ শতাংশ ৮টি রাজ্যের বাসিন্দা। ৯ই এপ্রিলে ৩৪,১৫,০৫৫টি টিকার ডোজ দেওয়া হয়েছে। সারা বিশ্বে টিকাকরণের নিরিখে ভারত, প্রথম স্থানে আছে। গড় হিসেবে দৈনিক ৩৮,৯৩,২৮৮টি টিকার ডোজ দেওয়া হয়েছে।
ভারতে গত ২৪ ঘন্টায় নতুন করে ১,৪৫,৩৮৪ জন সংক্রমিত হয়েছেন। নতুন যারা সংক্রমিত হয়েছেন, তাদের মধ্যে ৮২.৮২ শতাংশ ১০টি রাজ্যের বাসিন্দা। যে ১০টি রাজ্যে নতুন সংক্রমণের হার সবথেকে বেশি সেগুলি হল – মহারাষ্ট্র , ছত্তিশগড় , উত্তরপ্রদেশ , দিল্লি, কর্ণাটক, তামিলনাডু, কেরালা, মধ্যপ্রদেশ, গুজরাট ও রাজস্থান।
ভারতে এই মুহুর্তে চিকিৎসাধীন ১০,৪৬,৬৩১ জন। দেশে এপর্যন্ত যতজন সংক্রমিত হয়েছেন, তার ৭.৯৩ শতাংশ বর্তমানে চিকিৎসাধীন। গত ২৪ ঘন্টায় নতুন করে ৬৭,০২৩ জন সংক্রমিত হয়েছেন। মহারাষ্ট্র, ছত্তিশগড়, কর্ণাটক, উত্তরপ্রদেশ এবং কেরালায় দেশে মোট সংক্রমণের ৭২.২৩ শতাংশ ঘটনা ঘটেছে। চিকিৎসাধীনের মধ্যে মহারাষ্ট্রেই রয়েছে ৫১.২৩ শতাংশ। চিকিৎসাধীন সংক্রমিতদের মধ্যে ৪৫.৬৫ শতাংশ ১০টি জেলায় বাস করে।
ভারতে মোট আরোগ্য লাভ করেছেন ১,১৯,৯০,৮৫৯ জন। জাতীয় আরোগ্যের হার ৯০.৮ শতাংশ। গত ২৪ ঘন্টায় নতুন করে কোভিড মুক্ত হয়েছেন ৭৭,৫৬৭ জন। সংক্রমিতদের দৈনিক মৃত্যুর হার উর্ধমুখী। গত ২৪ ঘন্টায় নতুন করে ৭৯৪ মৃত্যুর খবর পাওয়া গেছে। এদের মধ্যে ৮৬.৭৮ শতাংশ ১০টি রাজ্যের বাসিন্দা ছিলেন। মহারাষ্ট্রের ৩০১ জন এবং ছত্তিশগড়ের ৯১ জন সংক্রমিত গত ২৪ ঘন্টায় মারা গেছেন। এই সময়ে ১২টি রাজ্য ও কেন্দ্রশাসিত অঞ্চলে সংক্রমিতদের মৃত্যুর খবর পাওয়া যায় নি। এই রাজ্য ও কেন্দ্রশাসিত অঞ্চলগুলি হলঃ – পুডুচেরি, লাদাখ, দাদরা – নগর হাভেলি – দমন – দিউ, নাগাল্যান্ড, ত্রিপুরা, মেঘালয়, সিকিম, মিজোরাম, মণিপুর, লাক্ষাদ্বীপ, আন্দামান ও নিকোবর এবং অরুণাচল প্রদেশ।
CG/CB/SFS
(
শিল্পওবাণিজ্যমন্ত্রক
কোভিড-১৯ এর প্রেক্ষাপটে পরিস্থিতি পর্যালোচনা করলেন দেশ বিদেশের অর্থনীতিবিদ, শিক্ষাবিদ ও ব্যবসায়ীক নেতৃত্ব
কোলকাতা, ৬ মে, ২০২০
ইঞ্জিনিয়ারিং এক্সপোর্ট প্রোমোশন কাউন্সিল অফ ইন্ডিয়া  দেশ বিদেশের ৪০ জন অর্থনীতিবিদ ও শিক্ষাবিদ কোভীড-১৯ এর ফলে উদ্ভূত পরিস্থিতিতে দেশের অর্থনৈতিক, সামাজিক ও রাজনৈতিক প্রেক্ষাপট নিয়ে কি ভাবনা চিন্তা করছেন তা নিয়ে একটি সংকলন তৈরি করেছে। অতিমারি পরবর্তী পরিস্থিতিতে বিশ্বায়নের হাল হকিকৎ এবং চিনের বিকল্প হিসাবে উৎপাদন শিল্পের কেন্দ্র রূপে ভারতের সুযোগ কতটা তা নিয়েও বিস্তারিত আলচনা করা হয়েছে।
লকডাউন, বাণিজ্যে ও রপ্তানি ক্ষেত্রে তার প্রভাব, ছোট ও মাঝারি শিল্পের ভবিষ্যৎ, অর্থনৈতিক কূটনীতি ইত্যাদি বিভিন্ন বিষয় নিয়ে সংকলনটি প্রকাশ করেছে আসিয়ান ইন্ডিয়া সেন্টারের সহযোগিতায় ই ই পি সি। এটি প্রকাশিত হয়েছে রিসার্চ অ্যান্ড ইনফরমেশন সিস্টেম ফর ডেভেলপিং কান্ট্রিস  পোর্টালে।
ই ই পি সির এক্সিকিউটিভ ডিরেক্টর শ্রী সুরঞ্জন গুপ্ত রিসার্চ অ্যান্ড ইনফরমেশন সিস্টেম ফর ডেভেলপিং কান্ট্রিস এর অধ্যাপক ডঃ প্রবীর দে জানিয়ছেন এই প্রকাশনাটিতে ভারতীয় অর্থনীতির উপর কোভিড-১৯ এর প্রভাব নিয়ে বিস্তারিত আলোচনা করা হয়েছে।
জে এন ইউ, যাদবপুর বিশ্ববিদ্যালয়, ইন্ডিয়ান ইন্সটিটিউট অফ ম্যানেজমেন্ট সহ বহু বিখ্যাত শিক্ষা প্রতিষ্ঠানের বিশেষজ্ঞরা তাদের বক্তব্য জানিয়েছেন।
আর আই এসের চেয়ারম্যান ডঃ মোহন কুমার এবং ই ই পি সির চেয়ারম্যান শ্রী রবি সেহগাল বলেছেন এই অতিমারিরি প্রভাবে দেশের অর্থনীতি ও জনজীবন বিশেষ ভাবে ব্যাহত হয়েছে, বাণিজ্যের বিস্তর ক্ষতি হয়েছে, অর্থনীতির হাল পুনরুদ্ধারে দেশের সরকার আর্থিক প্যাকেজের ঘোষণা করেছে তা প্রশংসনীয় কিন্তু অতিমারি আন্তর্জাতিক বাণিজ্যের ক্ষেত্রে বিরূপ প্রভাব ফেলেছে।
CG/SDG
(Visitor Counter : 77
শ্রমওকর্মসংস্থানমন্ত্রক
কেন্দ্রীয় শ্রম ও কর্মসংস্থান মন্ত্রী শ্রী সন্তোষ গাঙ্গোয়ার মহামারীর সময় শ্রমিক ও পরিবারের সদস্যদের কল্যাণে গৃহীত একগুচ্ছ ব্যবস্থার বর্ণনা সম্পর্কিত প্রচারপত্র প্রকাশ করেছেন
সরকার শ্রমিক শ্রেণীর মানুষের সুস্বাস্থ্য, সুরক্ষা ও কল্যাণে অঙ্গীকারবদ্ধ
নয়াদিল্লি, ১৮ জুন, ২০২১
কেন্দ্রীয় শ্রম ও কর্মসংস্থান মন্ত্রী শ্রী সন্তোষ কুমার গাঙ্গোয়ার বলেছেন, শ্রমিক শ্রেণীর মানুষের সুস্বাস্থ্য, সুরক্ষা ও কল্যাণে সরকার অঙ্গীকারবদ্ধ। মহামারীর সময় শ্রমিক ও তাঁদের পরিবারের কল্যাণে গৃহীত একগুচ্ছ ব্যবস্থার বর্ণনা সম্পর্কিত প্রচারপত্র প্রকাশ করে তিনি বলেন, সরকারের উদ্দেশ্যই হ’ল সেইসব মানুষের কাছে সুফল পৌঁছে দেওয়া, যাঁদের জন্য কল্যাণমূলক কর্মসূচিগুলি গ্রহণ করা হয়েছে। তিনি আরও বলেন, মহামারীজনিত উদ্ভূত পরিস্থিতি সম্পর্কে সরকার অবগত রয়েছে। এমনকি, প্রয়োজন-সাপেক্ষে তাঁর মন্ত্রক শ্রমিক শ্রেণীর মানুষ ও তাঁদের পরিবারের সদস্যদের স্বাস্থ্য ও জীবন-জীবিকার সুরক্ষায় প্রয়োজনীয় সবরকম ব্যবস্থা নেবে এবং প্রত্যন্ত অঞ্চলে থাকা শ্রমিক পরিবারটির কাছে সুযোগ-সুবিধা পৌঁছে দেবে।
শ্রী গাঙ্গোয়ার বলেন, মন্ত্রক শ্রমিক শ্রেণীর মানুষের জন্য সামাজিক সুরক্ষা সম্পর্কিত সুযোগ-সুবিধাগুলি আরও বিন্যস্ত ও সম্প্রসারিত করেছে। এজন্য নিয়োগকর্তাদের অতিরিক্ত কোনও আর্থিক বোঝা বহন করতে হবে না। সামাজিক সুরক্ষা ব্যবস্থার আওতায় ইএসআইসি এবং ইপিএফও কর্মসূচিগুলির নিয়মনীতি আরও সরল করা হয়েছে, যাতে শ্রমিক শ্রেণীর মানুষের স্বাস্থ্য ও জীবন-জীবিকা সম্পর্কিত ভয় ও উদ্বেগগুলি দূর করা যায়। ইপিএফও-র এমপ্লোয়িজ ডিপোজিট লিঙ্কড ইন্স্যুরেন্স কর্মসূচির আওতায় একটি শ্রমিক পরিবারের নির্ভরশীল সকলেই এই কর্মসূচির সুযোগ-সুবিধা গ্রহণ করতে পারবেন। এই প্রেক্ষিতে মন্ত্রকের পক্ষ থেকে সম্প্রতি একটি বিজ্ঞপ্তিও জারি করা হয়েছে। এই বিজ্ঞপ্তিতে বলা হয়েছে, দুর্ভাগ্যবশত কোনো শ্রমিকের মৃত্যু হলে তাঁর পরিবারের সদস্যরা এখন থেকে ৬ লক্ষ টাকার পরিবর্তে ৭ লক্ষ টাকার আর্থিক সুবিধা পাবেন। এমনকি, প্রয়াত শ্রমিকের যোগ্য পরিবারের সদস্যরাও ন্যূনতম ২.৫ লক্ষ টাকার বিমার সুবিধা পাবেন। পরিসংখ্যান অনুযায়ী আগামী তিন বছরে অর্থাৎ ২০২৩-২৪ পর্যন্ত পরিবারের বৈধ সদস্যরা এই বিমা খাতে অতিরিক্ত ২ হাজার ১৮৫ কোটি টাকার আর্থিক সুবিধা পাবেন। এমনকি, কর্মসূচির আওতায় কোনও শ্রমিকের মৃত্যুর প্রেক্ষিতে দাবি-দাওয়ার সংখ্যা বার্ষিক ৫০ হাজার হবে বলে মনে করা হচ্ছে।
ইএসআইসি-র সুযোগ-সুবিধার আওতায় বিমাকৃত ব্যক্তির মৃত্যু হলে তাঁর স্ত্রী দৈনিক গড় মজুরির ৯০ শতাংশ সমতুল হারে পেনশন পাবেন। এছাড়াও, কোনও বিধবা মা এবং ২৫ বছর বয়স পূর্ণ করা না পর্যন্ত শিশুরাও একই হারে পেনশনের সুবিধা পাবে। অন্যদিকে, কন্যা শিশুরা বিয়ের আগে পর্যন্ত এই আর্থিক সুবিধা নিতে পারবে।
শ্রী গাঙ্গোয়ার আরও জানান, ২০২০-র মার্চ মাস থেকেই এই আর্থিক সুবিধা দু’বছরের জন্য মিলবে। এমনকি, ইএসআইসি এবং ইপিএফও সংক্রান্ত যাবতীয় সমস্যার সমাধান ৭-১৫ দিনের মধ্যেও করা হবে বলে তিনি জানান। এই প্রচারপত্র প্রকাশ উপলক্ষে কেন্দ্রীয় শ্রম সচিব শ্রী অপূর্ব চন্দ্র, শ্রম ও কর্মসংস্থান সম্পর্কিত বরিষ্ঠ উপদেষ্টা শ্রী ডিপিএস নেগি, মন্ত্রকের যুগ্মসচিব শ্রী আর কে গুপ্তা প্রমুখ উপস্থিত ছিলেন।
CG/BD/SB
(Visitor Counter : 155
বিদেশমন্ত্রক
ভারতীয় নাগরিকদের পর্তুগালে নিয়োগ সংক্রান্ত যে চুক্তি ভারত এবং পর্তুগালের মধ্যে স্বাক্ষরিত হয়েছে সেটিতে কেন্দ্রীয় মন্ত্রিসভার অনুমোদন
নয়াদিল্লি, ৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ভারতীয় নাগরিকদের পর্তুগালে নিয়োগ সংক্রান্ত যে চুক্তি ভারত এবং পর্তুগালের মধ্যে স্বাক্ষরিত হয়েছে সেটি অনুমোদিত হয়েছে।
বিস্তারিত –
ভারতীয় কর্মীদের পর্তুগালে পাঠানো এবং কাজের সুযোগ দেওয়ার বিষয়ে ভারত ও পর্তুগালের মধ্যে অংশীদারিত্ব ও সহযোগিতা গড়ে তোলার জন্য একটি প্রাতিষ্ঠানিক পদ্ধতি অবলম্বন করা হবে।
প্রয়োগ নীতি –
এই চুক্তি অনুযায়ী, একটি যৌথ কমিটি তৈরি করা হবে, যে কমিটি ভারতীয় কর্মীদের পর্তুগালে পাঠানো এবং নিয়োগের দায়িত্বে থাকবে।
প্রভাব –
পর্তুগালের সঙ্গে এই চুক্তি স্বাক্ষরের ফলে ইউরোপীয় ইউনিয়নভুক্ত এই দেশে ভারতীয় পরিযায়ী শ্রমিকরা কাজের সুযোগ পাবেন।
কোভিড-১৯ মহামারীর ফলে উদ্ভূত পরিস্থিতিতে অনেক ভারতীয় কর্মী দেশে ফিরে আসতে বাধ্য হয়েছেন। এই চুক্তির ফলে ভারতীয় দক্ষ কর্মী এবং পেশাদার ব্যক্তিদের নতুন কাজের সুযোগ তৈরি হবে।
চুক্তি অনুযায়ী ভারতীয় কর্মীদের নিয়োগের ক্ষেত্রে পর্তুগাল এবং ভারত প্রাতিষ্ঠানিক পন্থাপদ্ধতি অবলম্বন করবে।
সুবিধাসমূহ –
পর্তুগালে ভারতীয় কর্মীরা আরও বেশি কাজের সুযোগ পাবেন। উভয় সরকারের মধ্যে স্বাক্ষরিত চুক্তির ফলে শ্রমিকরা সহজেই পর্তুগালে যেতে পারবেন এবং তাঁরা দুই দেশের সরকারের কাছ থেকে সর্বোচ্চ সুবিধা পাবেন।
CG/CB/DM/
(
প্রতিরক্ষামন্ত্রক
ভারতীয় নৌবাহিনীর যুদ্ধজাহাজ আইএনএস তলোয়ার কাটলেস এক্সপ্রেস-২১-এর মহড়ায় অংশ নিয়েছে
নতুন দিল্লি, ২৯ জুলাই, ২০২১
ভারতীয় নৌবাহিনীর যুদ্ধজাহাজ আইএনএস তলোয়ার কেনিয়াতে অনুষ্ঠিত মাল্টি ন্যাশনাল মেরিটাইম এক্সারসাইজ, কাটলেস এক্সপ্রেস-২০২১-এর মহড়ায় অংশ নিয়েছে। গত ২৬ জুলাই থেকেই মহড়া শুরু হয়েছে, যা চলবে ৬ আগস্ট পর্যন্ত।
অন্যদিকে, মোম্বাসায় বন্দর পর্যায়ে এই যুদ্ধ জাহাজ ২৬ থেকে ২৮ জুলাই পর্যন্ত নৌবাহিনী মেরিন কমান্ডোদের নিয়ে কেনিয়া, জিবুতি, মোজাম্বিক, ক্যামেরুন এবং জর্জিয়ার কোস্টগার্ডের কর্মীদের প্রশিক্ষণ দিয়েছে।
প্রতিরক্ষা মন্ত্রক সূত্রে জানানো হয়েছে যে, মহড়াটি পূর্ব আফ্রিকা এবং পশ্চিম ভারত মহাসাগরে জাতীয় এবং আঞ্চলিক সামুদ্রিক সুরক্ষা প্রচারের জন্য একটি বার্ষিক সামুদ্রিক অনুশীলন।
CG/SB
(Visitor Counter : 171
বিজ্ঞানওপ্রযুক্তিমন্ত্রক
ডঃ হর্ষ বর্ধন ‘আহার ক্রান্তি’ অভিযানের সূচনা করেছেন
নয়াদিল্লী, ১৪ এপ্রিল, ২০২১
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন ‘আহার ক্রান্তি’ অভিযানের সূচনা করেছেন। এই ধরণের অভিযান শুরু করার উদ্দেশ্য হল পুষ্টি সম্পর্কে সচেতনতা গড়ে তোলা তথা স্থানীয়ভাবে উৎপাদিত পুষ্টিকর খাবার, ফলমূল ও সাকসব্জির সুলভে যোগান সুনিশ্চিত করা। বিজননা ভারতী, গ্লোবাল ইন্ডিয়ান সায়েন্টিস্ট অ্যান্ড টেকনো ক্রাটস, বিজ্ঞান প্রসার সংস্থা একযোগে আহার কান্তি অভিযান চালু করতে এগিয়ে এসেছে। এই অভিযানের মূল ভাবনা হল, উত্তম আহার-উত্তম বিচার।
আহার কান্তি অভিযান এমনভাবে প্রণয়ন করা হয়েছে যাতে দেশে ও বিদেশে ক্ষুধা ও রোগ-ব্যাধির সমস্যা মোকাবিলা করা যায়। একাধিক সমীক্ষায় জানা গেছে ভারতে যে পরিমাণ ক্যালোরি খরচ হয় তার দ্বিগুণ উৎপাদিত হয়। কিন্তু দেশে এখনও অনেকে অপুষ্টিতে ভোগেন। অবশ্য এর পিছনে বড় কারণ হল পুষ্টি সম্পর্কে সচেতনতার অভাব।
এই অভিযানের মাধ্যমে ভারতীয় ঐতিহ্যবাহী খাবারগুলির পুষ্টিগত গুণমান ও তার সমৃদ্ধতা সম্পর্কে সাধারণ মানুষকে সচেতন করে তোলা হবে। এমনকি অভিযানের মাধ্যমে স্থানীয়ভাবে উৎপাদিত ফলমূল ও সাক-সব্জির যোগান সুলভ করতে গুরুত্ব দেওয়া হবে। ভার্চুয়াল পদ্ধতিতে অভিযানের সূচনা করে ডঃ হর্ষ বর্ধন বলেন, মা অন্নপূর্ণার চৈত্র নবরাত্রির প্রথম দিনে এক গণ-আন্দোলন হিসেবে আহার কান্তির মতো কর্মসূচির সূচনা হচ্ছে। বর্তমানে সমগ্র দেশ যখন কোভিড-১৯এর মতো মহামারীর কবলে রয়েছে তখন এ ধরণের মহামারীর কূ-প্রভাব দূর করতে সুষম আহারের সংস্থান করা নিঃসন্দেহে এক বড় কর্তব্য। এই পরিস্থিতিতে সুষম আহারের গুরুত্ব সম্পর্কে সচেতন করা আগের তুলনায় অনেক বেশি জরুরি হয়ে উঠেছে। তিনি বলেন, কেবল সুস্থ-সবল ব্যক্তিরাই সমাজের সমৃদ্ধিতে অগ্রণী ভূমিকা পালন করতে পারেন বলে মন্তব্য করে ডঃ হর্ষ বর্ধন ভারতীয় আর্য়ুবেদের কথাও বিশেষভাবে উল্লেখ করেন। তিনি বলেন, ভারতীয় আর্য়ুবেদ পদ্ধতি সমগ্র বিশ্বকে বর্তমান কঠিন সময়ে দিশা দেখিয়েছে। তাই এখন সময় এসেছে স্বাস্থ্য ও সামাজিক চ্যালেঞ্জগুলির মোকাবিলায় আর্য়ুবেদ লব্দ জ্ঞানকে কাজে লাগানোর।
অভিযানের সূচনা উপলক্ষ্যে ইংরাজি ও হিন্দিতে মাসিক ‘আহার ক্রান্তি’ নিউজলেটার প্রকাশ করা হয়। বিজ্ঞান ভারতী মাসিক এই নিউজলেটার প্রকাশ করবেন। অভিযানের সূচনা অনুষ্ঠানে বিজননা ভারতীর সভাপতি, মহাসচিব সহ বিজ্ঞান ভারতী, গ্লোবাল ইন্ডিয়ান সায়েন্টিস্ট অ্যান্ড টেকনো ক্রাটস ফোরাম সহ প্রবাসী ভারতীয় অ্যাকাডেমিক অ্যান্ড সায়েন্টিফিক প্রতিষ্ঠানের প্রতিনিধিরা উপস্থিত ছিলেন।
CG/BD/NS
(Visitor Counter : 171